Source: https://tax-fin-lex.si/Zbirke/SodnaPraksaList?nodeId=7986b602-d5b2-491d-b9b3-3207b1837515&pageNumber=1
Timestamp: 2020-07-05 04:14:36+00:00
Document Index: 7634722

Matched Legal Cases: ['sodišče ', 'Sodišče ', 'sodišče ', 'sodišče ', 'Sodišče ', 'sodišče ']

VSM sodba I Cp 362/2011
VSM0021777
OZ člen 179. ZPP člen 254, 286b.
višina odškodnine – standard pravične denarne odškodnine – individualizacija odškodnin – nepremoženjska škoda – invalidnost – dokazovanje z izvedencem
Pri prisoji odškodnine je prvo sodišče pravilno izhajalo iz standarda pravične denarne odškodnine po določilih člena 179 Obligacijskega zakonika (v nadaljevanju OZ) in pravilno upoštevalo individualizacijo odškodnin ter sodno prakso glede prisoje odškodnin za istovrstne škode.
VSM sklep I Cp 1846/2010
VSM0021129
ZPP člen 80, 81.
zavrženje tožbe – sposobnost biti stranka – aktivna legitimacija - napačna označba tožeče stranke
Sposobnost biti stranka je sposobnost biti nosilec pravic in obveznosti v procesnem razmerju; ta sposobnost ustreza pravni sposobnosti materialnega prava. Ta sposobnost je procesna predpostavka in od njenega (ne)obstoja je odvisna dopustnost tožbe. Pri napakah v zvezi s sposobnostjo biti stranka je sodna praksa v Sloveniji stroga: če oseba, ki je navedena kot stranka, že ob vložitvi tožbe ni več obstajala, pomanjkanja procesne predpostavke sposobnosti biti stranka ni mogoče odpraviti; niti pri tožbi, vloženi v imenu pravne osebe, ki je že prenehala obstajati, napake tožbe, vložene po odvetniku, ni mogoče odpraviti. Neobstoječa oseba pravde ne more začeti, niti ne kdo drug v njenem imenu. Sodišče na to predpostavko pazi po uradni dolžnosti ves čas postopka (80. člen ZPP), torej tudi v pritožbenem postopku (350. člen ZPP v zvezi z 11. tč. 339. člena ZPP).
VSC sklep I Ip 1213/2010
VSC0002710
ZIZ člen 24, 24/4. ZFPPIPP člen 131, 131/1.
narava sklepa o spremembi dolžnika – stečaj
Sklep o spremembi dolžnika in nadaljevanju izvršbe zoper novega dolžnika, če upnik z ustrezno kvalificirano listino dokaže, da je obveznost prejšnjega dolžnika prešla nanj, torej sklep po IV. odstavku 24. člena Zakona o izvršbi in zavarovanju, je po svoji naravi sklep o dovolitvi izvršbe zoper novega dolžnika, Zato pa v primeru, če je novi dolžnik, zoper katerega je predlagano nadaljevanje izvršbe, v stečajnem postopku, ali je z njim povezan tako, kot to opredeljujejo določila ZFPPIPP za stečaj zapuščine, veljajo določila ZFPPIPP.
VSM sodba I Cp 45/2011
VSM0021117
OZ člen 6, 6/1, 133, 133/3, 179, 179/1, 352, 352/1, 352/2. ZPP člen 286, 350, 350/2, 358.
odškodnina - prekomeren hrup – zastaranje sukcesivne škode - višina
Odškodnina za prekomeren hrup.
VSL sodba I Cp 4348/2010
VSL0065815
takojšnje notificiranje procesnih kršitev – dokaz z zaslišanjem izvedenca
Tožeča stranka bi morala glede na 286.b člen ZPP opozoriti na kršitev 253. člena ZPP že v postopku pred sodiščem prve stopnje, saj je bila že na glavni obravnavi seznanjena z odločitvijo, da sodišče prve stopnje predlaganega dokaza z zaslišanjem izvedenca ne bo izvedlo.
VDSS sklep Pdp 329/2011
VDS0006892
stroški postopka - ZOdvT - nagrada za postopek - pripravljalna vloga - potrebni stroški
Tožena stranka je upravičena le do ene nagrade za postopek ne glede na število pripravljalnih vlog, ki jih je vložila.
VDSS sodba Pdp 309/2011
VDS0006885
zamudna sodba – sklepčnost tožbe – nesreča pri delu – odškodninska odgovornost – krivdna odgovornost – objektivna odgovornost – nepremoženjska škoda – pravična odškodnina
Ob izpolnjenih preostalih predpostavkah je izdaja zamudne sodbe utemeljena, saj je tožba sklepčna. Za nesrečo pri delu, ki jo je utrpel tožnik, je tožena stranka odgovorna tako objektivno kot krivdno. Objektivno je odgovorna, ker je do nesreče prišlo, ko je tožnik delal na višini (3 metre) na gradbenem odru (nevarna dejavnost), krivdno pa, ker ni poskrbela za varnost, tako da bi gradbeni oder zavarovala z ograjo ali mrežo.
VSL sodba II Cpg 388/2011
VSL0063331
Konvencija o pogodbi za mednarodni cestni prevoz (CMR) člen 30, 30/1, 30/2.
mednarodni prevoz blaga po cesti – prevoz pokvarljivega blaga – prevzem blaga – stanje blaga – škoda – pisni pridržek
Prevoznik se nedvomno mora držati navodil o temperaturnem režimu, ki jih je predpisal proizvajalec mesa in navedel na CMR. Vendar pa vprašanje o tem, ali se je prevoznik teh navodil res držal, glede na to, da tožena stranka pridržkov pravočasno ni podala, niti ni odločilnega pomena.
VSK sodba Cp 61/2011
VSK0006441
ZZZDR člen 59. ZPP člen 7, 185, 185/1.
skupno premoženje zakoncev - domneva o enakih deležih na skupnem premoženju - trditveno in dokazno breme - dovoljena sprememba tožbe
Ker se je toženec v postopku branil le z navedbo, da predstavlja nepremičnina njegovo izključno premoženje (kar se ni potrdilo), ugovora z dejstveno podlago v smeri trditev, da je njegov delež večji od polovice pa ni podal, sodišče v skladu s pravilom o povezanosti trditvenega in dokaznega bremena ni bilo dolžno izvajati dokazov v tej smeri.
VDSS sodba Pdp 1426/2010
VDS0006677
ZDR člen 172. OZ člen 82, 83.
izobraževanje - pogodba o štipendiranju - razlaga pogodb - vrnitev štipendije
Glede na to, da je tožeča stranka sestavila pogodbo o štipendiranju in da je v tej pogodbi zaključek študija vezala na izobraževalni program, ki ga je obiskovala toženka, je treba šteti, da je toženka, ki je diplomirala pred zaključkom (podaljšanega) absolventskega staža šolanje zaključila pravočasno, tako da ni dolžna vrniti prejetih zneskov štipendije.
VSL sklep I Cp 195/2011
VSL0065864
ZTLR člen 20, 20/1.
dogovor o gradnji - derivativna pridobitev lastninske pravice - originarna pridobitev lastninske pravice
Pri dogovoru o gradnji gre za pogodbeno pridobitev lastninske pravice, kar pomeni, da je napačna izpeljava tožnikov, da dogovoru o gradnji sledi originarna pridobitev solastninske pravice.
VSL sklep II Cp 381/2011
VSL0065822
ZPP člen 208, 208/1. ZD člen 132.
prekinitev pravdnega postopka – smrt stranke – vstop dedičev v pravdo
Iz določbe prvega odstavka 208. člena ZPP jasno izhaja, da pravdno sodišče, ko odloča o nasledstvu v pravdi, ne čaka na izid zapuščinskega postopka oziroma na pravnomočnost sklepa o dedovanju.
VSM sklep I Ip 437/2011
VSM0021114
ZIZ člen 15, 55, 55-8. ZPP člen 353, 365, 365-2.
sodna poravnava pred delovnim sodiščem – izvršilni naslov – bruto/neto denarni znesek – davki in prispevki - načelo formalne legalitete
V izvršilnem naslovu mora biti določno navedeno, za kakšno obveznost dolžnika gre, v primeru denarne obveznosti, koliko mora dolžnik plačati upniku in kdaj ter tudi kako je s stranskim delom terjatve. Obravnavana sodna poravnava ustreza temu principu določnosti in opredeljenosti denarne terjatve, s tem, ko izrecno določa, koliko mora plačati dolžnik upnici in kdaj. Pri tem ni govora o nobenih odbitkih in o obsegu terjatve z vidika bruto ali neto zneska, določeno je le koliko mora dolžnik plačati upnici. Sodišče prve stopnje je po mnenju pritožbenega sodišča tako v danem primeru pravilno izhajalo iz načela formalne legalitete, ki velja za izvršilni postopek, saj mora izvršilno sodišče le izvršiti sodno odločbo oziroma drug izvršilni naslov, ne da bi se bilo dolžno ali upravičeno spuščati v pravilnost in zakonitost takšne odločbe oziroma naslova. Vse to bi morali imeti v vidu tudi stranki postopka in ob sklepanju takšne poravnave zahtevati tudi obdelavo vprašanja plačila davkov in prispevkov ter nosilca bremena v zvezi s tem. Sklicevanje dolžnika na kogentne predpise, ki določajo obveznost plačila davkov in prispevkov od prejemkov iz delovnega razmerja, na dolžnost upoštevanja izvršilnega naslova ne more imeti vpliva, sodna poravnava, ki določa le dolžnikovo denarno obveznost nasproti upnici v točno določenem denarnem znesku, je izvršilni naslov, ki še vedno velja z vsemi svojimi pravnimi učinki in to je bistveno za postopanje izvršilnega sodišča.
VSL sklep I Cpg 328/2011, enako VSL sklep I Cpg 325/2011, VSL sklep I Cpg 327/2011 in VSL sklep I Cpg 329/2011
VSL0063334
ZST-1 člen 10, 11, 11/4. ZFPPIPP člen 355.
oprostitev plačila sodne takse – odlog ali obročno plačilo sodne takse – insolventnost taksnega zavezanca
Zgolj dejstvo insolventnosti dolžnika še ne daje podlage za njegovo oprostitev plačila sodnih taks, sicer bi bila ta okoliščina predvidena v 10. členu ZST-1 kot z zakonom določena taksna oprostitev. V nasprotju z navedenim, zmotno uveljavljanim avtomatizmom za oprostitev plačila sodnih taks zaradi insolventnosti dolžnika – taksnega zavezanca namreč 4. odstavek 11. člena ZST-1 sodišču nalaga presojo tako premoženjskega, kot finančnega in likvidnostnega stanja stranke, ki taksno oprostitev predlaga.
VSC sodba Cp 1133/2010
VSC0002834
SPZ člen 8, 48. ZOR člen 210, 350, 371.
neupravičena pridobitev – zastaranje – vlaganje v tujo nepremičnino – superficies solo cedit – povečanje vrednosti nepremičnine - graditelj
Glede na temeljno načelo stvarnega prava superficies solo cedit, na katerem je zgrajen tudi institut povečanja vrednosti nepremičnine, graditelja predstavlja le graditelj gradbenega objekta na tuji nepremičnini, ki je trajno spojen z nepremičnino ali je trajno na, nad ali pod nepremičnino in ki zaradi načela povezanosti zemljišča in objekta predstavlja sestavni del zemljišča, s tem pa deli pravno usodo zemljišča. Samostojno stoječ kiosk – kontejner, ki z zemljiščem ni bil dejansko spojen, ne predstavlja zgradbe, ki bi predstavljala sestavino zemljišč. Zato pa tožnik (kot lastnik kontejnerja kot premičnine) ne predstavlja graditelja v smislu člena 48 SPZ.